Publication: Magyar Közlöny
Issue: MK-2003-135 (Year: 2003, Number: 135)
Era: 1990-2004
Section: szabályaiból következõ egyéb határidõk betartását ne akadályozza meg. [24/1999. (VI. 30.) AB határozat, ABH 1999,
Paragraph Index: 1037

(1) bekezdésének egészére kiterjedt az indítvány. Álláspontom szerint a törvényalkotó a panasz és kifogás benyújtására biztosított 3 napos határidõvel csak arra biztosított lehetõséget, hogy a keletkezõ jogviták ésszerû idõn belül elbírálhatók legyenek, annak azonban nem biztosította a feltételeit, hogy már magának a panasznak, kifogásnak a benyújtására is ugyanilyen ésszerû határidõ álljon rendelkezésre. Az Alkotmány 2. § (1) bekezdése értelmében „A Magyar Köztársaság független, demokratikus jogállam”. A demokrácia elve és követelménye nem toll a kalapon, hanem olyan igény, amelynek tényleges, érdemi érvényesítésére valós, s nem pedig látszat lehetõségeket kell biztosítani. Az érintettek aktív és passzív választójogának gyakorlását biztosító intézmények és mûködési rend megléte elõfeltétele a demokratikus választójog gyakorlásának. Ennek megteremtése az államnak, mint törvényalkotó hatalomnak az Alkotmányból folyó egyenes kötelezettsége. Látszatmegoldásnak tartom ezért a „megérkezés” cselekményéhez kötõdõ 3 napos jogvesztõ határidõ kikötését, amely idõtartamnak ugyanakkor biztosítania kellene:

Source: https://magyarkozlony.hu/hivatalos-lapok/de8b3a6253b64182053c672b53f02744c8672bce/dokumentumok/08aff207c8016d927976b248053547323a97ce43/letoltes